Уладкоўваючыся на работу, японцы, як правіла, звязваюць з ёй усё сваё жыццё. Звальняцца і пераходзіць на службу ў іншае месца не прынята, як і рабіць імклівую кар’еру за кошт асабістай ініцыятыўнасці і дзелавой хваткі. Японец узнімаецца па службовай лесвіцы вельмі павольна, прычым яго чыны і заробак, які ў сярэднім складае 2500—3000 еўра, залежаць не толькі ад прафесійных навыкаў, але і ад узросту, сямейнага становішча, асобасных якасцей.